549.67 REGOLAMENTI DWAR IL-KONSERVAZZJONI TAL-GĦASAFAR SELVAĠĠI (DIKJARAZZJONI DWAR L-ISTAĠUN GĦALL-KAĊĊA U L-INSIB GĦAS-SENA 2011) L-AVVIŻ LEGALI 331 tal-2011. L-AVVIŻ LEGALI 331 tal-2011. 1. It-titolu ta’ dawn ir-regolamenti hu Regolamenti dwar il-Konservazzjoni tal-Għasafar Selvaġġi (Dikjarazzjoni dwar l-Istaġun għall-Kaċċa u l-Insib għas-sena 2011). 2. Tifsir. L.S.549.42 Kliem u frażijiet użati f’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, għandu jkollhom l-istess tifsir bħal dak mogħti fir-Regolamenti dwar il-Konservazzjoni tal-Għasafar Selvaġġi, hawnhekk iżjed ’il quddiem imsejħin "ir-Regolamenti dwar l-Għasafar Selvaġġi". 3. Jiġi stabbilit l-istaġun. Għall-finijiet li jistabbilixxi l-istaġun għall-kaċċa u l-insib tal-għasafar taħt ir-regolament 10(6)(i), ii) tar-Regolamenti dwar l-Għasafar Selvaġġi, il-Prim Ministru stabbilixxa: (a) kaċċa minn fuq l-art għandha ssir bejn l-1 ta’ Settembru 2011 u l-31 ta’ Jannar 2012, bejn sagħtejn qabel tlugħ ix-xemx u sagħtejn wara nżul ix-xemx fil-ġranet mit-Tnejn sas-Sibt, u bejn sagħtejn qabel tlugħ ix-xemx u s-siegħa ta’ wara nofsinhar (1.00 p.m.) fil-Ħdud u l-Festi Pubbliċi: Iżda, kaċċa minn fuq l-art bejn il-15 ta’ Settembru 2011 u t-30 ta’ Settembru 2011, ma tistax issir mit-Tnejn sas-Sibt wara l-ħin tat-3.00 ta’ wara nofsinhar (3.00 pm); (b) kaċċa minn fuq il-baħar għandha ssir bejn l-1 ta’ Ottubru 2011 u l-31 ta’ Jannar 2012. 4. Applikabbilità għat-teħid u kaċċa fuq il-fenek selvaġġ. Il-ħinijiet li japplikaw għat-teħid u l-kaċċa tal-fenek selvaġġ bejn il-15 ta’ Settembru 2011 u t-30 ta’ Settembru 2011, għandhom ikunu dawk stabbiliti fil-proviso ta r-regolamenti 3(a).